"Гомерем буе мине Аллаһы Тәгалә озата барды"

	 – Гомерем буе мине Аллаһы Тәгалә озата барды. Гел аның ярдәме белән уңышларга ирештем, — дип сүз башлады Данил абый Шәяхмәтов. — Ун яшемдә үк колхозның сарык көтүен көттем. Сарык көтүен яхшы көтте дип, икенче елны абый белән икебезгә дуңгыз көтүен ышанып тапшырдылар. Колхоз рәисенең ышанычын ак­ладык, эш­ләгәнебез өчен ике центнер арыш бирделәр.	 Сугыштан соң­гы авыр елларны исәпкә алсак, ул ашлык безнең өчен алтын тапкан кебек булды, чөнки халыкның таякка эш­ләгән чоры. Бездән бигрәк әти-әни бик куанды. 
	---	
Татарстан яшьләре

	№ --- | 28.10.2020	


